එක්සත් ජාතික පක්ෂයේ විශේෂ සාකච්ඡාවක් මේ වනවිට සිරිකොත පක්ෂ මූලස්ථානයේදී පැවැත්වෙනවා.ඒ පක්ෂ නායක රනිල් වික්‍රමසිංහ මහතාගේ ප්‍රධානත්වයෙන්.එක්සත් ජාතික පක්ෂයට මෙවර පාර්ලිමේන්තු මැතිවරණයෙන් සමස්ථ දිවයිනෙන්ම ලබාගත හැකිවූයේ ඡන්ද 249 435 ක් පමණයි.ඒ අනුව ඉතිහාසයේ ප්‍රථම වරට එක්සත් ජාතික පක්ෂයට ඡන්දයෙන් කිසිඳු මන්ත්‍රීධූරයක් හිමිකර ගැනීමට නොහැකි වූ අතර ඔවුන්ට හිමිවූයේ ජාතික ලැයිස්තුමන්ත්‍රීධුරයක් පමණයි.එලෙස ලද දරුණු පරාජයෙන් පසු පසුගිය 07 වනදා පක්ෂ නියෝජිතයින් සිරිකොත පක්ෂ මූලස්ථානයේදී රැස්වුණු අතර අද රැස්වන්නේ දෙවන වරටයි.දේශපාලන ආරංචි මාර්ග සඳහන් කළේ එ.ජා.ප.යට හිමි වූ ජාතික ලැයිස්තු මන්ත්‍රීධූරයට කවුරුන් පත්කරන්නේද යන්න තීරණය කිරීම සදහා අද සාකච්ඡාවපැවැත්වෙන බවයි.කෙසේ වෙතත් පක්ෂ නායක රනිල් වික්‍රමසිංහ මහතා ජාතික ලැයිස්තු මන්ත්‍රීධූරයෙන් පාර්ලිමේන්තුවට පිවිසීම ප්‍රතික්ෂේපකර ඇති බව එම පක්ෂයේජ්‍යෙෂ්ඨයෙකු සඳහන් කළා.පක්ෂයේ අභ්‍යන්තර ආරංචි මාර්ග සඳහන් කළේ එක්සත් ජාතික පක්ෂයේ ජාතික ලැයිස්තු මන්ත්‍රීධූරය සඳහා පක්ෂ මහලේකම් අකිල විරාජ් කාරියවසම් මහතා පත්කිරීමට බොහෝදුරට ඉඩ ඇති බවයි.ඒ සම්බන්ධයෙන් අවසන් තීරණයක් මෙම සාකච්ඡාවේදී ගැනීමට නියමිත බව වාර්තා වනවා.